da da nb da da da da da da da en fr mg da nb de da da da de da nb da sv de nb da sv de nb da sv de nb da nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
15. august 2010 hovedret cornflakeskyllingsennep
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Hermed en opskrift som vakte stor begejstring ved sommerens madskole. Herhjemme skal der nok lidt mere end partering af en kylling til at vække min begejstring (husker stadig en 12-årig med entusiasmen lysende ud af øjnene!), men opskriften er rigtig lækker, og cornflakes giver et lækkert crunch.
Jeg brugte speltflakes, men almindelige cornflakes kan sagtens benyttes. Til trods for både dijonsennep og cayennepeber, er kyllingen ikke stærk, bare dejligt krydret.
Jeg serverede en kartoffelsalat med masser af grønne bønner, mynte og olie-eddike-dressing til, hvilket var meget sommerligt – og så er der også frokost til mig de næste par dage!
Resten af kyllingen (skrog og vinger) blev kogt med lidt urter til en kraftig hønsefond, som jo altid er rar at have i fryseren – det er godt til alt fra karrysauce til risotto.
Kylling med cornflakes (4 pers.)
1 kylling (1400 g)
½ dl ymer (eller creme fraiche)
2 dl cornflakes (knust massefylde)
1 spsk frisk timian (eller 1 tsk tørret)
Del kyllingen i 8-10 stykker. Bland ymer og sennep og krydr med lidt salt. Knus cornflakes ved at hælde dem i en frysepose, og banke på dem med en stor ske (meget børnevenligt job!). Bland de knuste flakes med timian og cayennepeber samt lidt sort peber. Dyb kyllingen først i ymerblandingen og dernæst i cornflakes-blandingen. Kom kyllingen i et smurt fad og bag dem ved 200 grader i ca. 40 minutter. Server med kartoffelsalat (eller andet tilbehør).
Nu vil jeg gå ud og smøre madpakker, så jeg er klar til min første arbejdsdag som skolelærer – uha, jeg har sommerfugle i maven!!!
15. august 2010 kl. 21:11
Hehe! Jeg mindes at have hørt om kylling i cornflakes for nogle år siden, men jeg har aldrig smagt det. Lyder nu ellers hyggeligt med lidt crunch 🙂
15. august 2010 kl. 21:53
Super god idé med cornflakes – sunde nuggets 🙂 Møs
18. august 2010 kl. 8:23
*skæver til kylling i fryseren* måske man skulle…?
18. august 2010 kl. 13:24
@Piske: det er meget lækkert med det der knas.
@Malou: nuggets og nuggets – når der nu er ben i???
@Sif: Ikke så middelalderligt, men meget nice 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.